Oficiālais Vēstnesis L 081 , 28/03/1978 Lpp. 0003 - 0026

Speciālizdevums somu valodā: Nodaļa 13 Sējums 8 Lpp. 0058

Speciālizdevums grieķu valodā Nodaļa 13 Sējums 7 Lpp. 0043

Speciālizdevums zviedru valodā: Nodaļa 13 Sējums 8 Lpp. 0058

Speciālizdevums spāņu valodā: Nodaļa 13 Sējums 8 Lpp. 0105

Speciālizdevums portugāļu valodā Nodaļa 13 Sējums 8 Lpp. 0105



Padomes Direktīva (1977. gada 21. decembris) par dalībvalstu tiesību aktu tuvināšanu attiecībā uz mehānisko transportlīdzekļu iekšējo apdari (vadības ierīču, signalizatoru un indikatoru identifikācija) (78/316/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā tehniskās prasības, kurām mehāniskajiem transportlīdzekļiem jāatbilst saskaņā ar valsts tiesību aktiem, attiecas, interalia, uz vadības ierīču, signalizatoru un indikatoru identifikāciju; tā kā šīs prasības dažādās dalībvalstīs atšķiras; tā kā tāpēc visās dalībvalstīs papildus esošajiem noteikumiem vai to vietā jānosaka vienādas prasības, jo īpaši lai varētu piemērot EEK tipa apstiprinājuma procedūru, kas noteikta ar Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [3], kas grozīta ar Direktīvu 78/315/EEK [4]; tā kā tehniskās prasības ieteicams sastādīt tā, lai to mērķis sakristu ar tā darba mērķi, ko šajā jautājumā veic ANO Eiropas Ekonomikas komisija, un ar atsevišķām tehniskām prasībām, kuras pieņēmusi Starptautiskā standartizācijas organizācija (ISO); tā kā dalībvalstu tiesību aktu tuvināšana attiecībā uz mehāniskajiem transportlīdzekļiem ir saistīta ar dalībvalstīs izdarīto pārbaužu savstarpēju atzīšanu, pamatojoties uz kopīgām prasībām, IR PIEŅĒMUSI ŠO DIREKTĪVU. 1. pants Šajā direktīvā "transportlīdzeklis" ir jebkurš mehāniskais transportlīdzeklis, kas paredzēts izmantošanai uz ceļiem un kam ir vismaz četri riteņi, un kura maksimālais projektētais ātrums ir lielāks par 25 km/h, izņemot transportlīdzekļus, kas pārvietojas pa sliežu ceļiem, lauksaimniecības traktorus un mašīnas un transportlīdzekļus, kas iesaistīti sabiedrisko darbu veikšanā. 2. pants Dalībvalsts nevar atteikties piešķirt transportlīdzeklim EEK tipa apstiprinājumu vai valsts tipa apstiprinājumu šā transportlīdzekļa vadības ierīču, signalizatoru un indikatoru identifikācijas dēļ, ja tie atbilst I līdz IV pielikumā noteiktajām prasībām. 3. pants Dalībvalsts nevar atteikt vai aizliegt transportlīdzekļa pārdošanu, reģistrēšanu, nodošanu ekspluatācijā vai izmantošanu šā transportlīdzekļa vadības ierīču, signalizatoru un indikatoru identifikācijas dēļ, ja tie atbilst I līdz IV pielikumā noteiktajām prasībām. 4. pants Visus grozījumus, kas vajadzīgi, lai I līdz V pielikuma prasības pielāgotu tehnikas attīstībai, pieņem saskaņā ar Direktīvas 70/156/EEK 13. pantā izklāstīto procedūru. 5. pants 1. Dalībvalstīs stājas spēkā noteikumi, kas vajadzīgi, lai izpildītu šīs direktīvas prasības 18 mēnešu laikā pēc tās paziņošanas, un dalībvalstis par to tūlīt informē Komisiju. 2. Dalībvalstis nodrošina to, ka Komisijai paziņo valsts tiesību aktu galvenos noteikumus, ko tās pieņēmušas jomā, uz kuru attiecas šī direktīva. 6. pants Šī direktīva ir adresēta dalībvalstīm. Briselē, 1977. gada 21. decembrī Padomes vārdā — priekšsēdētājs J. Chabert [1] OV C 118, 16.5.1977., 33. lpp. [2] OV C 114, 11.5.1977., 10. lpp. [3] OV L 42, 23.2.1970., 1. lpp. [4] OV L 81, 28.3.1978., 1.lpp. -------------------------------------------------- PIELIKUMU SARAKSTS I pielikums: | Darbības joma, definīcijas, EEK tipa apstiprinājuma pieteikums, EEK tipa apstiprinājums, specifikācijas Šā pielikuma tehniskās prasības līdzinās prasībām ANO Eiropas Ekonomikas komisijas attiecīgo noteikumu projektā; tādēļ saglabāts tur esošais teksta dalījums. Ja kādai noteikumu projekta iedaļai nav līdzinieces šīs direktīvas pielikumos, tad tās numurs ir norādīts iekavās. | II pielikums: | Vadības ierīces, signalizatori un indikatori, kurus obligāti jāidentificē, ja tie ir uzstādīti, un šim nolūkam izmantojamie simboli | III pielikums: | Vadības ierīces, signalizatori un indikatori, kuri nav obligāti jāidentificē, ja tie ir uzstādīti, un simboli, kas jāizmanto, ja nolemts minētās ierīces identificēt | IV pielikums: | Direktīvas II un III pielikumā atainoto simbolu pamata šablona uzbūve | V pielikums: | EEK transportlīdzekļa tipa apstiprinājuma sertifikāta pielikums, kas attiecas uz vadības ierīču, signalizatoru un indikatoru identifikāciju. | --------------------------------------------------